
DR.31.7.2001 7 

4. Tuan Juslie bin Ajirol [Libaran] minta Menteri Pendidikan menyatakan 
berapa ramaikah pelajar berijazah yang masih menganggur dan apakah langkah yang 
telah diambil oleh kerajaan untuk mengatasi masalah ini. 

Setiausaha Parlimen Kementerian Pendidikan [Dato' Mahadzlr bin Mohd. 
Khir]: Tuan Yang di-Pertua, terdapat dua pertanyaan yang dikemukakan pada hari 
ini menyentuh mengenai pengangguran di kalangan graduan. Ahli-ahli Yang Berhormat 
yang menimbulkan pertanyaan tersebut ialah Yang Berhormat Libaran dan Yang 
Berhormat Shah Alam. Pohon izin, Tuan Yang di-Pertua. 

Timbalan Yang di-Pertua [Datuk Lim Si Cheng]: Baik. 

Dato' Mahadzir bin Mohd. Khir: Terima kasih. Kementerian Pendidikan telah 
meminta semua IPTA untuk menjalankan, dengan izin, 'tracer study' bagi mengenal 
pasti tahap pengangguran di kalangan graduan dan mendapatkan maklumat mengenai 
kesesuaian bidang pengajian dengan pekerjaan yang dipohon. Hasil dari penemuan 
tersebut akan diguna pakai untuk merangka kurikulum di IPTA. Setakat ini beberapa 
IPTA telah menjalankan kajian tersebut, antaranya ialah USM yang mendapati 68% 
daripada graduannya telah pun bekerja semasa konvokesyen 1999/2000, UTM 82.5%, 
UiTM 68.7% ketika konvokesyen Nov 2000 dan UUM 92.1% untuk tempoh 1995 
sehingga 1999. IPTA lain sedang melaksanakan kajian tersebut. 

Untuk mengatasi masalah pengangguran di kalangan graduan, kementerian 
ini mengambil peranan memastikan program pengajian yang ditawarkan bersesuaian 
dengan permintaan guna tenaga negara. Kementerian juga sentiasa memastikan 
penilaian dan semakan terhadap program yang ditawarkan di IPTA dilakukan secara 
berterusan agar ianya berkualiti dan menetapi keperluan semasa. 

Adalah menjadi hasrat kementerian ini untuk melahirkan graduan yang 
berkualiti dan memiliki sikap yang positif, inovatif, kreatif dan bersedia menghadapi 
cabaran. Matlamat ini dapat dicapai melalui penyediaan latihan dan kursus bagi 
meningkatkan beberapa kemahiran seperti kemahiran bahasa, khususnya bahasa 
lnggeris dan penggunaan ICT agar mereka mampu bersaing dalam arus globalisasi 
dan k-ekonomi dan seterusnya menyumbang ke arah pembangunan negara. 

Di samping itu juga, universiti-universiti tempatan juga sentiasa berhubung 
dengan pihak industri melalui fakulti untuk perhubungan industri atau lembaga 
pengajian universiti masing-masing bagi menentukan ilmu serta kemahiran yang 
diterapkan kepada pelajar sentiasa relevan dan memenuhi kehendak pasaran. Terima 
kasih. 

Datuk Haji Mohd Ali bin Haji Hassan: Terima kasih Tuan Yang di-Pertua. 
Sebagaimana jawapan yang telah pun diberikan 01eh Yang Berhormat Setiausaha 
Parlimen, saya ingin bertanya satu soalan tambahan. Dalam k-ekonomi ini saya rasa 
kerajaan cuba mencari satu jalan untuk membantu bekas-bekas pelajar berijazah yang 
mungkin peratusnya agak ramai juga yang masih menganggur. Boleh atau tidak 
kerajaan menghidupkan semula sistem SKS iaitu Sistem Kerja Sementara kepada 
pemegang-pemegang ijazah yang tidak bekerja untuk diberi peluang bekerja dalam 
skim yang dulu pemah diperkenalkan oleh kerajaan dengan diberikan elaun yang tetap. 
lni sebanyak sedikit dapat membantu pemegang-pemegang ijazah yang belum 
mendapat pekerjaan, dapat ilmu pengetahuan dan pengalaman dalam sistem yang 
pernah diperkenalkan oleh kerajaan iaitu SKS. Boleh atau tidak, Dato'? Sila jawab. 
[Ketawa] 

Dato' Mahadzir bin Mohd. Khir: Terima kasih Yang Berhormat. Nampaknya 
di sini ada satu saranan Yang Berhormat telah buatkan iaitu bagaimana hendak wujud 
semula kerja sementara yang dilakukan oleh pihak kerajaan. ltu kita akan 
pertimbangkan. 

Mengenai dengan kerajaan cari jalan untuk mencari pekerjaan. Buat 
sementara waktu ini, secara kebetulan kita buat tinjauan di mana kita dapati di 
kalangan graduan kita ada pihak yang begitu memilih pekerjaan. Ada juga terdapat 
yang memilih pekerjaan dan ketiganya, kurang membaca untuk mendapat seberapa 
banyak maklumat mengenai dengan pekerjaan-pekerjaan. 

Sebab itu, tempoh hari telah saya katakan janganlah para graduan kita hanya 
membaca Harakah. Bacalah akhbar harian, di sana banyak peluang yang dicerita oleh 
ini. Kalau baca Harakah kerja dia dapat maki hamun sahaja, tidak ada kerja di sini. 



4. Tuan Juslie bin Ajirol [Libaran] minta Menteri Pendidikan menyatakan berapa ramaikah pelajar berijazah yang masih menganggur dan apakah langkah yang telah diambil oleh kerajaan untuk mengatasi masalah ini. Setiausaha Parlimen Kementerian Pendidikan [Dato' Mahadzlr bin Mohd. Khir]: Tuan Yang di-Pertua, terdapat dua pertanyaan yang dikemukakan pada hari ini menyentuh mengenai pengangguran di kalangan graduan. Ahli-ahli Yang Berhormat yang menimbulkan pertanyaan tersebut ialah Yang Berhormat Libaran dan Yang Berhormat Shah Alam. Pohon izin, Tuan Yang di-Pertua. Timbalan Yang di-Pertua [Datuk Lim Si Cheng]: Baik. Dato' Mahadzir bin Mohd. Khir: Terima kasih. Kementerian Pendidikan telah meminta semua IPTA untuk menjalankan, dengan izin, 'tracer study' bagi mengenal pasti tahap pengangguran di kalangan graduan dan mendapatkan maklumat mengenai kesesuaian bidang pengajian dengan pekerjaan yang dipohon. Hasil dari penemuan tersebut akan diguna pakai untuk merangka kurikulum di IPTA. Setakat ini beberapa IPTA telah menjalankan kajian tersebut, antaranya ialah USM yang mendapati 68% daripada graduannya telah pun bekerja semasa konvokesyen 1999/2000, UTM 82.5%, UiTM 68.7% ketika konvokesyen Nov 2000 dan UUM 92.1% untuk tempoh 1995 sehingga 1999. IPTA lain sedang melaksanakan kajian tersebut. Untuk mengatasi masalah pengangguran di kalangan graduan, kementerian ini mengambil peranan memastikan program pengajian yang ditawarkan bersesuaian dengan permintaan guna tenaga negara. Kementerian juga sentiasa memastikan penilaian dan semakan terhadap program yang ditawarkan di IPTA dilakukan secara berterusan agar ianya berkualiti dan menetapi keperluan semasa. Adalah menjadi hasrat kementerian ini untuk melahirkan graduan yang berkualiti dan memiliki sikap yang positif, inovatif, kreatif dan bersedia menghadapi cabaran. Matlamat ini dapat dicapai melalui penyediaan latihan dan kursus bagi meningkatkan beberapa kemahiran seperti kemahiran bahasa, khususnya bahasa lnggeris dan penggunaan ICT agar mereka mampu bersaing dalam arus globalisasi dan k-ekonomi dan seterusnya menyumbang ke arah pembangunan negara. Di samping itu juga, universiti-universiti tempatan juga sentiasa berhubung dengan pihak industri melalui fakulti untuk perhubungan industri atau lembaga pengajian universiti masing-masing bagi menentukan ilmu serta kemahiran yang diterapkan kepada pelajar sentiasa relevan dan memenuhi kehendak pasaran. Terima kasih. Datuk Haji Mohd Ali bin Haji Hassan: Terima kasih Tuan Yang di-Pertua. Sebagaimana jawapan yang telah pun diberikan 01eh Yang Berhormat Setiausaha Parlimen, saya ingin bertanya satu soalan tambahan. Dalam k-ekonomi ini saya rasa kerajaan cuba mencari satu jalan untuk membantu bekas-bekas pelajar berijazah yang mungkin peratusnya agak ramai juga yang masih menganggur. Boleh atau tidak kerajaan menghidupkan semula sistem SKS iaitu Sistem Kerja Sementara kepada pemegang-pemegang ijazah yang tidak bekerja untuk diberi peluang bekerja dalam skim yang dulu pemah diperkenalkan oleh kerajaan dengan diberikan elaun yang tetap. lni sebanyak sedikit dapat membantu pemegang-pemegang ijazah yang belum mendapat pekerjaan, dapat ilmu pengetahuan dan pengalaman dalam sistem yang pernah diperkenalkan oleh kerajaan iaitu SKS. Boleh atau tidak, Dato'? Sila jawab. [Ketawa]. Dato' Mahadzir bin Mohd. Khir: Terima kasih Yang Berhormat. Nampaknya di sini ada satu saranan Yang Berhormat telah buatkan iaitu bagaimana hendak wujud semula kerja sementara yang dilakukan oleh pihak kerajaan. ltu kita akan pertimbangkan. Mengenai dengan kerajaan cari jalan untuk mencari pekerjaan. Buat sementara waktu ini, secara kebetulan kita buat tinjauan di mana kita dapati di kalangan graduan kita ada pihak yang begitu memilih pekerjaan. Ada juga terdapat yang memilih pekerjaan dan ketiganya, kurang membaca untuk mendapat seberapa banyak maklumat mengenai dengan pekerjaan-pekerjaan. Sebab itu, tempoh hari telah saya katakan janganlah para graduan kita hanya membaca Harakah. Bacalah akhbar harian, di sana banyak peluang yang dicerita oleh ini. Kalau baca Harakah kerja dia dapat maki hamun sahaja, tidak ada kerja di sini.